Douglas Sirk

Den Douglas Sirk, gebuer als Hans Detlef Sierck de 26. Abrëll 1897 zu Hamburg, a gestuerwen de 14. Januar 1987 zu Lugano an der Schwäiz, war en internationalen Dréibuchauteur a Filmregisseur.

Den Detlef Sierck ass zu Hamburg als Jong vun däneschen Elteren opgewuess. Hien huet op e puer Unien Droit studéiert a war du Redakter bei der Neue Hamburger Zeitung. Duerno ass hie bei den Theater gaangen a war vun 1929 bis 1935 Intendant am Deutschen Schauspielhaus zu Hamburg. 1934 krut hien e Vertrag als Filmregisseur bei der UFA. 1937 huet hien Nazidäitschland verloss an ass a Frankräich an den Exil gangen. Duerno huet hien Europa fir d'USA verlooss.

Mat Hitler's Madman huet hie säin éischten US-amerikanesche Film am Joer 1943 gedréint. Zu senge bekanntsten Hollywoodfilmer zielen Magnificent Obession (1954) an All That Heaven Allows (1954) allkéiers mat der Jane Wyman an dem Rock Hudson an den Haaptrollen. Nieft der Lauren Bacall ass de Rock Hudson och erëm am Drama Written on the Wind ze gesinn.

Besonnesch déi jonk franséisch Kritiker Jean-Luc Godard a François Truffaut ware vum Film A Time to Love and a Time to Die nom Roman vum Erich Maria Remarque begeeschtert. Mat Imitation of Life huet hie 1959 säi leschte Spillfilm an den USA gedréint.

Hien ass de Papp vum Schauspiller Klaus Detlef Sierck (1925-1944).

Duerno huet hie sech op Lugano an d'Schwäiz zeréckgezun. Vun 1974 bis 1978 war hien Dozent op der Hochschule für Fernsehen und Film München.

 Filmographie 
 1934: Zwei Genies - (Kuerzfilm)
 1935: Dreimal Ehe - (Kuerzfilm)
 1935: Der eingebildete Kranke - (Kuerzfilm)
 1935: April, April! - Haaptacteuren: Lina Carstens, Werner Finck
 1935: Stützen der Gesellschaft - Haaptacteuren: Heinrich George
 1935: Das Mädchen vom Moorhof - Haaptacteuren: Hansi Knoteck
 1936: 't was één April, Regie zesumme mam Jaques van Tol
 1936: Schlußakkord - Haaptacteuren: Willy Birgel, Lil Dagover
 1936: Das Hofkonzert - Haaptacteuren: Marta Eggerth, Johannes Heesters
 1937: La chanson du souvenir, Regie zesumme mam Serge de Poligny - Haaptacteuren: Marta Eggerth, Colette Darfeuil
 1937: Zu neuen Ufern - Haaptacteuren: Zarah Leander, Willy Birgel
 1937: La Habanera - Haaptacteuren: Zarah Leander a Ferdinand Marian
 1939: Boefje - Haaptacteuren: Annie van Ees, Albert van Dalsum
 1943: Hitler's Madman - Haaptacteuren: John Carradine
 1944: Summer Storm - Haaptacteuren: Linda Darnell, George Sanders
 1946: A Scandal in Paris - Haaptacteuren: George Sanders, Carole Landis
 1946: Lured - Haaptacteuren: George Sanders, Lucille Ball
 1947: Sleep, My Love - Haaptacteuren: Claudette Colbert a Robert Cummings
 1948: Shockproof - Haaptacteuren: Cornel Wilde, Patricia Knight
 1948: Slightly French - Haaptacteuren: Dorothy Lamour, Don Ameche
 1950: Mystery Submarine - Haaptacteuren: Macdonald Carey, Märta Torén
 1951: The First Legion - Haaptacteuren: Charles Boyer, William Demarest
 1951: Thunder on the Hill - Haaptacteuren: Claudette Colbert, Ann Blyth
 1952: The Lady Pays Off - Haaptacteuren: Linda Darnell, Stephen McNally
 1951: Week-End with Father - Haaptacteuren: Van Heflin, Patricia Neal
 1952: No Room for the Groom - Haaptacteuren: Tony Curtis, Piper Laurie
 1952: Has Anybody Seen My Gal - Haaptacteuren: Piper Laurie, Rock Hudson
 1953: Meet Me at the Fair - Haaptacteuren: Dan Dailey, Hugh O'Brian
 1952: Take me to Town - Haaptacteuren: Ann Sheridan, Sterling Hayden
 1953: All I Desire - Haaptacteuren: Barbara Stanwyck, Maureen O'Sullivan
 1954: Taza, Son of Cochise - Haaptacteuren: Rock Hudson, Barbara Rush
 1954: Magnificent Obsession - Haaptacteuren: Jane Wyman, Rock Hudson
 1954: Sign of the Pagan - Haaptacteuren: Jeff Chandler, Jack Palance
 1954: Captain Lightfoot - Haaptacteuren: Rock Hudson, Barbara Rush
 1955: All That Heaven Allows - Haaptacteuren: Jane Wyman, Rock Hudson
 1956: There's Always Tomorrow - Haaptacteuren: Barbara Stanwyck, Fred MacMurray
 1957: Written on the Wind - Haaptacteuren: Rock Hudson, Lauren Bacall, Robert Stack, Dorothy Malone
 1956: Battle Hymn - Haaptacteuren:Rock Hudson, Dan Duryea
 1957: Interlude - Haaptacteuren: June Allyson, Rossano Brazzi, Marianne Koch
 1957: The Tarnished Angels - Haaptacteuren: Rock Hudson, Robert Stack
 1958: A Time to Love and a Time to Die - Haaptacteuren: John Gavin, Liselotte Pulver
 1959: Imitation of Life - Haaptacteuren: Lana Turner, John Gavin, Sandra Dee

 Um Spaweck 
Den Douglas Sirk op filmportal.de

Kategorie:Däitsch Filmregisseuren
Kategorie:Däitsch Dréibuchauteuren
Kategorie:Gebuer 1897
Kategorie:Gestuerwen 1987